Pasiëntlêers in verlate gebou gevind | Maroela Media
Foto: ANA-Health-e News
Talle bokse met pasiënte se mediese lêers is in 'n ou gebou, wat vroeër as die Nkhensani-hospitaal in Giyani in Limpopo gebruik is, gevind.
Die Treatment Action Campaign (TAC) in Limpopo het gesê die storting van die lêers in 'n verlate gebou is 'n oortreding van die pasiënt se reg tot vertroulikheid. Die lêers is gestort waar die plaaslike gemeenskap maklik toegang daartoe kan bekom.
Volgens die TAC kan dit 'n negatiewe impak hê op die lewens van pasiënte wat hul vertroue in die departement van gesondheid geplaas het en hul persoonlike en vertroulike mediese inligting bekend gemaak het.
Moses Makhomisani, provinsiale bestuurder van die TAC, het gesê sy organisasie is bekommerd, omdat dit voorkom of die lêers al lank genoeg in die gebou gelos is om tyd te gun vir nuuskierige lede van die gemeenskap wat reeds deur van die lêers geblaai het.
Pasiëntvertroulikheid word vervat in die Nasionale Gesondheidswet van 2003 en dit is 'n oortreding om 'n pasiënt se inligting bekend te maak sonder hul toestemming, buiten in sekere omstandighede. Pasiënte het die reg om te verwag dat hul inligting vertroulik hanteer sal word deur gesondheidsorgpraktisyns wat vertroulikheid waarborg, het Makhomisani bygevoeg.
"Dit waarop ons afgekom het, is 'n growwe oortreding van die wet. Wie ook al besluit het om die lêers hier te los, moet dringend aangekla word. Stel jouself voor: 'n persoon het 'n chroniese toestand wat hy of sy nie bekend gemaak het nie. Omdat 'n ander lid van die gemeenskap nou op dié lêer afgekom het, sal die inligting publiek gemaak word. Dink jouself maar net in watter negatiewe impak dit op daardie persoon vir die res van hul lewens sal hê."
Makhomisani het gesê die TAC doen 'n beroep op dr. Phophi Ramathuba, provinsiale LUR van gesondheid, om dringend ondersoek in te stel en op te tree.
Neil Shikwambana, woordvoerder van die departement van gesondheid, het gesê die departement is nie bewus van die voorval nie, maar sal ondersoek instel. "Mense van die hospitaal sal die perseel besoek om die feite te bekom."
Dis gedoen volgens BE bekwaamheid. Julle moet nie nou probleme daarmee vind nie. Dis mos wat julle wou he, Black Empowerment. Dis wat julle nou kry. Moet nie nou maak of julle kastig vir ander se regte omgee nie, julle het nog nooit.